دیارباکیرین لیجه اطرافینا تشکیل ائدیلن هاوا عملیاتیندا بؤلوجو ترور هؤرگوتو پ‌کاکا عضوو 4 تروریست ائتکیسیز حالا گتیریلدی.
باش قرارگاه‌‌دان وئریلن بیلگییه گؤره، کشف و گؤزلم آراجلاری ایله لیجه‌نین اطرافیندا عملیات حاضرلیغی ائدن بؤلوجو ترور هؤرگوتو عضو‌لری تثبیت ائدیلدی.
گئجه ساعات‌لاریندا تشکیل ائدیلن هاوا دستک‌لی عملیاتدا، تروریست‌لره عاید 2 موقتی سیغینما ساحه‌سی ده وورولدو.
بو آرادا، بؤلوجو ترور هؤرگوتونه قارشی 5 شهرده ائدیلن عملیاتدا 44 شبهه‌لی گؤزآلتینا آلیندی.
ایستانبول والی‌سی واصیپ شاهین،
"ایستانبولدا 13 ائلچه‌ده، آنکارا، دیاربکیر، حکاری و قوجاائلی ائللرینده عملیات‌لار ائدیلدی. بونون نتیجه‌سینده 44 نفر گؤزآلتینا آلیندی" دئدی.
گؤزآلتینا آلینان‌لار آراسیندا، بئشیکتاش ایستادیومونا گئچن ایل تشکیل ائدیلن و 44 نفرین حیاتینی ایتیردیگی قان‌لی ترور عملیاتی‌نین پلانلاییجی‌سی بیر قاچاق تروریست ده وار.
